લશ્કરે તોઇબા અને જૈશના ત્રાસવાદીઓમાં ઓપરેશન ઓલઆઉટના પરિણામ સ્વરુપે ભારે ખળભળાટ મચેલો છે. આ બંને આતંકવાદી સંગઠનોના લીડર બનવા પણ હાલમાં કોઇ તૈયાર નથી. પાકિસ્તાન ઉપર વધતુ જતું દબાણ પણ મુશ્કેલી સર્જે છે. આંતરરાષ્ટ્રીય સરહદ અને અંકુશરેખા પર ગોળીબાર મારફતે આતંકવાદીઓને ઘુસાડવાના પ્રયાસો સતત થતાં રહ્યા છે. પુલવામા જિલ્લામાં મહિલાના વેશમાં આવેલા ત્રાસવાદીએ પોલીસ કોન્સ્ટેબલ પર ગ્રેનેડ હુમલો કરી દીધો હતો પરંતુ આ હુમલાના સકંજામાં પોતે જ ફસાઈ ગયો હતો અને તેનું મોત થયું હતું.